**พ.จ.อ.สายลม อาดี** เป็นนักมวยสากลสมัครเล่นทีมชาติไทย สังกัดสโมสรกองทัพอากาศ และติดทีมชาติไปแข่งขันกีฬาซีเกมส์ เอเชียนเกมส์ และโอลิมปิกเกมส์

ประวัติ
-------

สายลม (ชื่อเล่น **ลม**) เกิดเมื่อวันที่ 7 กรกฎาคม] พ.ศ. 2529 ที่บ้านหนองรูแข้ ตำบลภูเหล็ก อำเภอบ้านไผ่ จังหวัดขอนแก่น เป็นบุตรของนายสวา และนางคำปัน อาดี จบการศึกษาจากสถาบันการพลศึกษา (สพล.) วิทยาเขตสุโขทัย และปริญญาโท รัฐประศาสนศาสตรมหาบัณฑิต วิทยาลัยทองสุข

สายลมเคยชกมวยไทยมาก่อน ในชื่อ "สายลม ราชานนท์" ในสังกัดของวิชัย ราชานนท์ ก่อนที่จะหันมาชกมวยสากลสมัครเล่น ได้รับรางวัลต่าง ๆ อาทิ เหรียญทองชิงแชมป์ประเทศไทย, เหรียญทองแดงคิงส์คัพ, เหรียญทองเยาวชนชิงแชมป์เอเชีย 2005 ที่ประเทศไต้หวัน, เหรียญทองซีเกมส์ 2007 ที่จังหวัดนครราชสีมา

ในการแข่งขันโอลิมปิก 2008 ที่กรุงปักกิ่ง ประเทศจีน สายลมถือเป็นตัวแทนของสมรักษ์ คำสิงห์ ในรุ่นเฟเธอร์เวท (57 กิโลกรัม) ที่แขวนนวมไป ในรอบแรก (32 คน) สายลมจับสลากได้ผ่าน แต่ในรอบ 2 (16 คน) สายลมเป็นฝ่ายแพ้ แอบเดลคาเดอร์ ชาดี นักมวยชาวแอลจีเรียไปอย่างเฉียดฉิว 6-7 คะแนน ตกรอบไป  สายลมมาได้เหรียญทองในการแข่งขันซีเกมส์ 2009 ที่นครหลวงเวียงจันทร์ ประเทศลาว

ในการแข่งขันเอเชียนเกมส์ 2010 ที่เมืองกวางโจว ได้เลื่อนขึ้นไปชกในรุ่นไลท์เวท (60 กิโลกรัม) แต่ก็เป็นฝ่ายแพ้ต่อ วิกาส คริชาน นักมวยชาวอินเดีย ด้วยคะแนน 1-8 ตกรอบไปเพียงรอบแรก ในการแข่งขันซีเกมส์ 2011 ที่เมืองปาเล็มบัง ประเทศอินโดนีเซีย สายลมเป็นฝ่ายแพ้ ชาร์ลี ซัวเรซ นักมวยชาวฟิลิปปินส์ไป 11-9 คะแนน ได้เพียงแค่เหรียญทองแดง

โอลิมปิก 2012
-------------

ในการแข่งขันโอลิมปิก 2012 ที่กรุงลอนดอน ประเทศอังกฤษ สายลม ได้ผ่านเข้าไปแข่งขันในรอบสุดท้ายพร้อมกับ ฉัตร์ชัย บุตรดี และแก้ว พงษ์ประยูร ในการแข่งขันมวยสากลสมัครเล่นชิงแชมป์โลกที่ประเทศอาเซอร์ไบจาน
ซึ่งสายลมจับฉลากพบกับ กานี ไซลาวอฟ นักมวยชาวคาซัคสถาน และเป็นนักมวยไทยคนแรกที่ขึ้นชก ผลการชก 4 ยก เสมอกัน 12-12 หมัด แต่สายลมเป็นฝ่ายแพ้คะแนนดิบ (จำนวนหมัดที่ออกมากกว่า) ทำให้ตกรอบแรกไปทันที ทั้ง ๆ ที่รูปแบบการชกแล้ว สายลมทำได้ดีกว่า และสามารถชกไซลาวอฟจนเลือดกำเดาไหลหลังหมดยกแรกด้วย

|  |  |  |  |  |
| --- | --- | --- | --- | --- |
| **รอบ** | **คู่ชก** | **วันที่** | **สถานที่** | **ผล** |
| 32 คน | คาซัคสถาน กานี ไซลาวอฟ | 29 กรกฎาคม | เอ็กซ์เซล ลอนดอน | 12-12 (แพ้คะแนนดิบ) |
|

มวยสากลสมัครเล่นชิงแชมป์โลก 2013
--------------------------------

ในกลางปี พ.ศ. 2556 ในรายการมวยสากลสมัครเล่นชิงแชมป์โลก 2013 ที่เมืองอัลมาตี ประเทศคาซัคสถาน สายลมได้เข้าร่วมแข่งขันด้วย โดยก่อนหน้านั้นสายลมก็เพิ่งได้เหรียญเงินจากรายการมวยสากลสมัครเล่นชิงแชมป์เอเชีย สำหรับรายการนี้แม้สายลมจะไม่ได้เหรียญรางวัลใด ๆ เลย แต่ก็เข้าสู่รอบ 8 คนสุดท้าย จึงทำให้หลังจบรายการนี้ ทำให้อันดับโลกของสายลมขยับขึ้นสู่อันดับ 4 จากเดิมอยู่ที่อันดับ 12

เอเชียนเกมส์ 2014
-----------------

ในการแข่งขันเอเชียนเกมส์ 2014 ที่เมืองอินชอน ประเทศเกาหลีใต้ สายลมขึ้นชกในรุ่นไลท์เวท ในรอบแรกสายลมเป็นฝ่ายเอาชนะ โฟรูตาน โกลารา นักมวยชาวอิหร่านไปอย่างหวุดหวิด ด้วยคะแนน 28-29, 29-28 และ 29-28 แต่ในรอบต่อมา คือ รอบ 16 คนสุดท้าย สายลมต้องพบกับ ฮัน ซุลชู นักมวยชาวเกาหลีใต้ชาติเจ้าภาพ ปรากฏว่าสายลมเป็นฝ่ายแพ้ไปอย่างค้านสายตา ด้วยคะแนน 28-29, 28-29 และ 28-29 ต้องตกรอบไป

ซีเกมส์ 2015
------------

ในการแข่งขันซีเกมส์ 2015 ที่ประเทศสิงคโปร์ สายลมขึ้นชกในรุ่นไลท์เวท แต่สายลมกลับทำได้เพียงแค่เหรียญทองแดง เมื่อพบกับคู่ปรับเก่า คือ จูเนล คันตันเชา นักมวยชาวฟิลิปปินส์ ซึ่งสายลมเอาชนะมาได้ในรอบชิงชนะเลิศซีเกมส์ 2013 ที่กรุงเนปยีดอ ประเทศเมียนมาร์ แต่ครั้งนี้สายลมเป็นฝ่ายแพ้ไป 2-0 คะแนน (เสมอ 1 เสียง, แพ้ 2 เสียง) ในรอบรองชนะเลิศ

โอลิมปิก 2016
-------------

บทความหลัก: กีฬามวยสากลสมัครเล่นในโอลิมปิกฤดูร้อน 2016
ในการแข่งขันโอลิมปิก 2016 ที่เมืองรีโอเดจาเนโร ประเทศบราซิล สายลมได้เลื่อนขึ้นไปชกในรุ่นเวลเตอร์เวท (69 กิโลกรัม) โดยผ่านเข้าสู่การแข่งขันได้โดยเอาชนะ บียัมบา ทูฟชินบัต นักมวยชาวมองโกเลีย ไปได้ 2-1 เสียง ในรอบรองชนะเลิศ การคัดเลือกตัวเลก 2 โซนเอเชีย-โอเชียเนีย ที่เมืองเฉียงอัน มณฑลเหอเป่ย ประเทศจีน โดยถือเป็นนักมวยไทยรายที่ 2 ที่ผ่านเข้าสู่โอลิมปิกได้ในการแข่งขันรายการนี้ต่อจาก ฉัตร์ชัย บุตรดี ในรุ่นแบนตั้มเวท ถึงแม้ว่าในรอบชิงชนะเลิศจะเป็นฝ่ายแพ้ต่อ กียาซ็อฟ ชักแรม นักมวยชาวอุซเบกิสถาน ไป 3-0 เสียงก็ตาม 

ในการแข่งขันรอบแรก หรือรอบ 32 คน สายลมขึ้นชกในมุมแดง พบกับ พาเวล คาสตรามิน นักมวยชาวเบลารุส สายลมเอาชนะไปได้อย่างหวุดหวิด 2-1 เสียง ด้วยคะแนน 28-29, 29-28 และ 29-28 โดยในยกที่ 3 ที่เป็นยกสุดท้ายสายลมเป็นฝ่ายเดินเข้าหาแลกหมัดใส่เพื่อเก็บคะแนน

ในรอบสอง หรือรอบ 16 คนสุดท้าย สายลมขึ้นชกในมุมแดง พบกับ ซิมีออน ชามอฟ นักมวยชาวบัลแกเรีย สายลมเอาชนะไปได้อย่างเป็นเอกฉันท์ 3-0 เสียง ด้วยคะแนน 29-28 ทั้ง 3 เสียง 

ในรอบก่อนรองชนะเลิศ หรือรอบ 8 คนสุดท้าย หากสามารถเอาชนะในรอบนี้ได้สายลมก็จะได้เหรียญทองแดงเป็นอย่างน้อย แต่สายลมที่ขึ้นชกในมุมน้ำเงินเป็นฝ่ายแพ้ต่อ ซูไลมาน ดิยอป ซิสโซโก นักมวยผิวสีชาวฝรั่งเศสเชื้อสายเซเนกัล ไปอย่างเอกฉันท์ทั้ง 3 เสียง 29-28, 30-27 และ 29-28 การชกเป็นไปอย่างสูสี แต่ซิสโซโกเป็นฝ่ายออกหมัดชุดได้มากกว่า ทั้งที่หลังจบยกแรกสายลมมีคะแนนเหนือกว่าซิสโซโก 9-10, 9-10 และ 10-9

หลังการชก สายลมตัดสินใจประกาศแขวนนวมเพื่อเปิดโอกาสให้นักมวยรุ่นหลังได้ขึ้นมาแทนที่

|  |  |  |  |  |
| --- | --- | --- | --- | --- |
| **รอบ** | **คู่ชก** | **วันที่** | **สถานที่** | **ผล** |
| 32 คน | เบลารุส พาเวล คาสตรามิน | 8 สิงหาคม | รีอูเซงตรู | 2-1 |
| 16 คน | บัลแกเรีย ซิมีออน ชามอฟ | 12 สิงหาคม | รีอูเซงตรู | 3-0 |
| 8 คน | ฝรั่งเศส ซูไลมาน ดิยอป ซิสโซโก | 14 สิงหาคม | รีอูเซงตรู | 3-0 |

เกียรติประวัติ
--------------

* รางวัลเกียรติยศบุคคลในวงการกีฬามวยแห่งชาติ ครั้งที่ 2
	+ นักมวยสากลสมัครเล่นชายดีเด่น, 30 เมษายน 2557 ที่อาคารเฉลิมพระเกียรติ 7 รอบพระชนมพรรษา การกีฬาแห่งประเทศไทย

เครื่องราชอิสริยาภรณ์
---------------------

* พ.ศ. 2563 –  เครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ชั้นที่ 4 จตุตถดิเรกคุณาภรณ์ (จ.ภ.)

อ้างอิง
-------

1. ↑  สายลม อาดี[*ลิงก์เสีย*]
2. ↑  "ศิษย์เก่าวิทยาลัยทองสุข จ่าสิบเอก แก้ว พงษ์ประยูร สายลม อาดี ฉัตรชัย บุตรดี". วิทยาลัยทองสุข. คลังข้อมูลเก่าเก็บจากแหล่งเดิมเมื่อ 2016-03-05. สืบค้นเมื่อ 8 September 2014.
3. ↑  สายลม อาดี
4. ↑  ["The Official Website of the Beijing 2008 Olympic GamesAugust 8-24 2008 (อังกฤษ)". คลังข้อมูลเก่าเก็บจากแหล่งเดิมเมื่อ 2008-08-14. สืบค้นเมื่อ 2012-04-06. The Official Website of the Beijing 2008 Olympic GamesAugust 8-24 2008 (อังกฤษ)]
5. ↑  สรุปเหรียญเอเชี่ยนเกมส์ เอเชียนเกมส์ 2010 กวางโจวเกมส์ จากกระปุกดอตคอม
6. ↑  "ฉัตรชัย" สอนมวยหม่องลิ่วชิง "สายลม" แพ้ปินส์ จากผู้จัดการออนไลน์
7. ↑  มวยไทยส้มหล่น 'ฉัตรชัย-สายลม' ไปโอลิมปิก 2012 จากไทยรัฐ
8. ↑  เจ็บจี๊ด! "สายลม" ต่อยสุดสูสีแพ้คะแนนดิบนักชกคาซักฯ ร่วงมวยโอลิมปิก 2012 จากมติชน
9. ↑  "สายลม" พ่ายหมัดดิบคาซัคฯ ร่วงอลป. จากผู้จัดการออนไลน์
10. ↑   หน้า 18-19 กีฬา, *ฉัตร์ชัยอันดับพุ่ง สายลมรั้งที่4ไอบ้า*. **เดลินิวส์**ฉบับที่ 23,398: วันจันทร์ที่ 4 พฤศจิกายน พ.ศ. 2556 ขึ้น 2 ค่ำ เดือน 12 ปีมะเส็ง
11. ↑  "มวยสากล สายลม อาดี ชนะ โฟรูตาน โกลารา เอเชียนเกมส์ 2014". bugabootv. 24 September 2014. สืบค้นเมื่อ 26 September 2014.[*ลิงก์เสีย*]
12. ↑  "ค้านสายตา"สายลม"แพ้เจ้าถิ่นตกรอบมวย อชก". ผู้จัดการออนไลน์. 26 September 2014. สืบค้นเมื่อ 26 September 2014.[*ลิงก์เสีย*]
13. ↑  "เสื้อกล้ามชายทะลุชิงทอง 3 คน, สายลม-อภิเชษฐ์ อกหักได้ทองแดง". smmsport.com. 8 June 2015. สืบค้นเมื่อ 12 June 2015.
14. ↑  หน้า 17 ต่อหน้า 19 กีฬา,  *'สด'อัดปินส์'ลม'สมหวังตีตั๋วไปอลป.*. **เดลินิวส์**ฉบับที่ 24,277: วันศุกร์ที่ 1 เมษายน พ.ศ. 2559 แรม 10 ค่ำ เดือน 4 ปีมะแม
15. ↑  หน้า 17 ต่อหน้า 19 กีฬา, *สดลั่นซ้อมหนักไปอลป.ต้องมีเฮสายลมวืดแค่เงิน*. **เดลินิวส์**ฉบับที่ 24,278: วันเสาร์ที่ 2 เมษายน พ.ศ. 2559 แรม 11 ค่ำ เดือน 4 ปีมะแม
16. ↑  ""สายลม" หืดจับ เร่งยกสุดท้าย ชนะแต้มเบลารุส 2-1 เสียง". *ผู้จัดการออนไลน์*. August 8, 2016. คลังข้อมูลเก่าเก็บจากแหล่งเดิมเมื่อ 2016-08-11. สืบค้นเมื่อ August 8, 2016.
17. ↑  "ฝันสลาย "สายลม" พ่ายลูกขยัน ชวดการันตีทองแดง อลป". *ผู้จัดการออนไลน์*. August 14, 2016. สืบค้นเมื่อ August 14, 2016.[*ลิงก์เสีย*]
18. ↑  ""สายลม" ประกาศแขวนนวมหลังพลาดเหรียญโอลิมปิก". *ไทยพีบีเอส*. August 14, 2016. สืบค้นเมื่อ August 14, 2016.
19. ↑  "ศรีสะเกษ ปกรณ์ สายลม ซิวยอดเยี่ยมวันมวยแห่งชาติ". เดลินิวส์. 1 May 2014. คลังข้อมูลเก่าเก็บจากแหล่งเดิมเมื่อ 2014-04-30. สืบค้นเมื่อ 2 May 2014.
20. ↑  ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ประจำปี ๒๕๖๓ เก็บถาวร 2022-05-30 ที่ เวย์แบ็กแมชชีน, เล่ม ๑๓๘ ตอนพิเศษ ๒ ข หน้า ๖๗, ๒๙ มกราคม ๒๕๖๔

| * ด
* ค
* ก
ไทย ประเทศไทยในโอลิมปิกฤดูร้อน 2016 |
| --- |
| 
* **2 เหรียญทอง**
* **2 เหรียญเงิน**
* **2 เหรียญทองแดงอันดับที่: 35**

 |
| ยิงธนู | 
* วิทยา ทำว่อง

 |
| กรีฑา | 
* บุญถึง ศรีสังข์
* เจน วงษ์วรโชติ
* ณัฐธยาน์ ธนรณวัฒน์
* สุเบญรัตน์ อินแสง

 |
| แบดมินตัน | 
* บดินทร์ อิสสระ
* บุญศักดิ์ พลสนะ
* พรทิพย์ บูรณะประเสริฐสุข
* พุธิตา สุภจิรกุล
* รัชนก อินทนนท์
* ทรัพย์สิรี แต้รัตนชัย
* สาวิตรี อมิตรพ่าย

 |
| มวยสากล | 
* อำนาจ รื่นเริง
* ฉัตร์ชัย บุตรดี
* เปี่ยมวิไล เล่าเปี่ยม
* สายลม อาดี
* วุฒิชัย มาสุข

 |
| จักรยาน | 
* อะแมนดา คาร์
* จุฑาธิป มณีพันธุ์

 |
| กอล์ฟ | 
* เอรียา จุฑานุกาล
* กิรเดช อภิบาลรัตน์
* พรอนงค์ เพชรล้ำ
* ธงชัย ใจดี

 |
| ยูโด | 
* คุณาธิป เยี่ยอ้น

 |
| เรือพาย | 
* จารุวัฒน์ แสนสุข
* พุทธรักษา นีกรี โรเดนเบิร์ก

 |
| เรือใบ | 
* กมลวรรณ จันทร์ยิ้ม
* กีรติ บัวลง
* นัฐพงษ์ โพธิ์นพรัตน์
* ศิริพร แก้วดวงงาม

 |
| ยิงปืน | 
* อัฐพล เอื้ออารี
* นภิศ ต่อตั้งพานิช
* พิมพ์อร คล้ายสุบรรณ
* สุธิยา จิวเฉลิมมิตร
* ธันยพร พฤกษากร

 |
| ว่ายน้ำ | 
* ณัฐฐานันท์ จันกระจ่าง
* รดมยศ มาตเจือ

 |
| เทเบิลเทนนิส | 
* นันทนา คำวงศ์
* ภาดาศักดิ์ ตันวิริยะเวชกุล
* สุธาสินี เสวตรบุตร

 |
| เทควันโด | 
* **Bronze พาณิภัค วงศ์พัฒนกิจ**
* พรรณนภา หาญสุจินต์
* **Silver เทวินทร์ หาญปราบ**

 |
| เทนนิส | 
* สรรค์ชัย รติวัฒน์
* สนฉัตร รติวัฒน์

 |
| ยกน้ำหนัก | 
* จตุภูมิ ชินวงศ์
* **Silver พิมศิริ ศิริแก้ว**
* ศรัท สุ่มประดิษฐ
* **Bronze สินธุ์เพชร กรวยทอง**
* ศิริภุช กุลน้อย
* **Gold โสภิตา ธนสาร**
* **Gold สุกัญญา ศรีสุราช**
* ไตรรัตน์ บุญสุข
* วิทูรย์ มิ่งมูล

 |
| **ผู้เข้าแข่งขัน :** 54 คนใน 15 ชนิดกีฬา**ผู้ถือธง :** รัชนก อินทนนท์ |